*T E R V E Z E T*

**Sióagárd Község önkormányzat képviselő-testületének**

**……../2017. (…..) önkormányzati rendelete**

**a 2016. évi pénzügyi terv végrehajtásáról**

Sióagárd Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1. §**

(1) Az önkormányzat képviselő-testülete a 2016. évi költségvetés végrehajtásáról szóló zárszámadást

|  |  |
| --- | --- |
| **120.152.989.- Ft** | **Költségvetési Bevétellel** |
| **121.749.426.- Ft** | **Költségvetési Kiadással** |
| **15.871.541.- Ft** | **Finanszírozási Bevétellel** |
| **1.203.622.- Ft** | **Finanszírozási Kiadással** |
| **13.071.482.- Ft** | **Helyesbítetett Maradvánnyal** |

hagyja jóvá.

(2)   Az önkormányzat mérlegszerűen bemutatott kiadásait, bevételeit önkormányzati szinten az *1.1. mellékletben* foglaltaknak megfelelően fogadja el.

(3) Az önkormányzat 2016.évi kötelező és önként vállalt feladatairól készült bevételeinek és kiadásainak összevont mérlegét önkormányzati szinten az *1.2* és *1.3* *számú* *mellékletekben* foglaltaknak megfelelően fogadja el.

(4) A működési bevételek és kiadások, valamint a felhalmozási és tőkejellegű bevételek és kiadások mérlegét a *2.1*. *és a 2.2. melléklet* szerint fogadja el.

**2. §**

A képviselő-testület az Önkormányzat 2016. évi zárszámadását részletesen a következők szerint fogadja el:

1. Az önkormányzat adósságot keletkeztető ügyletekből és kezességvállalásokból fennálló kötelezettségeit, a saját bevételek részletezése az adósságot keletkeztető ügyletekből származó tárgyévi fizetési kötelezettségek megállapításához valamint az adósságot keletkeztető fejlesztési céljait a *3.,4.,5*. *számú mellékletek* mutatja be.

(2) Az önkormányzat beruházási és felújítási kiadásait a 6*. és a 7. melléklet* szerint hagyja jóvá.

(3) Az EU-s támogatással megvalósuló programok és projektek, valamint az önkormányzaton kívül megvalósult projektekhez való hozzájárulás pénzügyi elszámolását az 8. *melléklet* szerint fogadja el.

(4) Adatszolgáltatás az elismert tartozás állomány alakulásáról a *9. számú melléklet* szerint.

**3. §**

(1) A képviselő-testület utasítja az önkormányzat jegyzőjét, hogy a költségvetési maradványt érintő fizetési kötelezettségek teljesítését biztosítsa, illetve kísérje figyelemmel.

(2) Az önkormányzat jegyzője és a költségvetési szervek vezetői a költségvetési maradványnak a 2016. évi előirányzatokon történő átvezetéséről gondoskodni kötelesek.

**4. §**

Az 1. számú tájékoztató tábla a több éves kihatással járó döntéseket mutatja be.

A 2. számú tájékoztató tábla a hitelállomány alakulásáról tájékoztat.

A 3. számú tájékoztató táblában az államháztartáson belülre és kívülre adott támogatások szerepelnek.

A 4. tájékoztató tábla az adott kölcsönöket mutatja be.

Az 5. tájékoztató tábla az adósságállomány alakulását mutatja be.

A 6. tájékoztató tábla a vagyonkimutatás a könyvviteli mérlegben szereplő eszközökről.

A 7. tájékoztató tábla a vagyonkimutatás a könyvviteli mérlegben szereplő forrásokról.

A 8. tájékoztató tábla vagyonkimutatás az érték nélkül kimutatott eszközökről.

A 9. tájékoztató tábla a részesedések alakulását mutatja be.

A 10. tájékoztató tábla az önkormányzat maradvány kimutatása.

**5. §**

(1) Ez a rendelet kihirdetése napján reggel 8 órakor lép hatályba, rendelkezéseit kihirdetése napjától kell alkalmazni.

(2) A rendelet kihirdetéséről a jegyző a helyben szokásos módon rendelkezik.

|  |  |
| --- | --- |
| .......................................... | ....................................... |
| Gerő Attilapolgármester | Garai Lászlójegyző |

**Kihirdetési záradék:**

A rendelet 2017. napján kihirdetésre került.

Sióagárd, 2017. május

Balogh Györgyi

 aljegyző